stanford-oval/wikipedia huggingface dataset:
Linja-autonkuljettaja
Vaatimukset > Suomi

Suomessa linja-autonkuljettajan täytyy täyttää seuraavat vaatimukset:
Vähimmäisikä 18 vuotta
Ajokorttiluokat D1 ≤16 henkilöä tai D >16 henkilöä.
Mahdollisia ylimääräisiä vaatimuksia:
DE-ajolupa perävaunullisen bussin ajamiseen. Suomessa ei linja-autolla saa hinata varsinaista perävaunua. Mutta esimerkiksi ns. "markkinajunan" kuljettaminen vaatii DE-ajoluvan.
Suoritettu ammattitutkinto
Soveltuvuustesti
Ikäraja 18 v tai 21 v (18 v edellyttää puolustusvoimissa tai ammattioppilaitoksessa suoritettua koulutusta, joka on ammattitutkintoon tähtäävää). Koulutus sisältää mm. asiakaspalvelua, kaupunki-, kauko- ja tilausliikennettä (josta kahdesta annetaan näyttökokeessa tutkintonäyttö), ajoneuvotekniikkaa, liikennesääntöjä ja lainsäädäntöä, ensiapukoulutusta (EA2 kurssi + pelastus- ja sammutusharjoitus), vieras kieli, lähinnä englannin kieli, ADR-lupakoulutus, joka sisältyy tutkintovaatimuksiin vaikka linja-autolla ei lupaan vaadittavia määriä vaarallisia aineita kuljeteta, sekä ajokoulutusta vähintään normaaliin linja-autonajo-oikeuteen vaadittava minimimäärä.
Kuljettajalla on myös oltava hyvä terveys, hyvä näkö ja kuulo sekä hyvä arviointi- ja huomiokyky. Tarkkuus, huolellisuus ja vastuullisuus ovat tärkeitä, sillä kuljettaja vastaa matkustajaturvallisuudesta.
Vaatimukset > Yhdistynyt kuningaskunta

Yhdistyneessä kuningaskunnassa bussinkuljettajaksi haluavien on täytynyt läpäistä teoriakoe ja ajokoe nimeltään ”Passenger Carrying Vehicle (PCV)”.
Aiheesta muualla

Wikimedia Commonsissa on kuvia tai muita tiedostoja aiheesta .
Linja-autonkuljettaja (Ammattinetti)
Kuljettaja englantilaisen kaupunkibussin sisällä
Krăstana Stoeva

Krăstana Stoeva (bulg. Кръстана Стоева, 3. tammikuuta 1941 Stoikite, Bulgaria – 24. heinäkuuta 2004) oli bulgarialainen maastohiihtäjä. Hän oli pituudeltaan 178 cm.
Stoeva sijoittui 1960 Squaw Valleyn olympialaisissa 10 kilometrillä yhdeksänneksi. Innsbruckin olympialaisissa 1964 hän oli 5 kilometrillä kolmastoista, 10 kilometrillä 26:s ja 3 × 5 kilometrin viestissä Bulgarian joukkueessa viides. Oslon MM-kilpailuissa 1966 hän sijoittui 5 ja 10 kilometrillä viidenneksi sekä 3 × 5 kilometrin viestissä kuudenneksi
Stoeva saavutti universiadeissa kultaa 8 kilometrillä ja 3 × 5 kilometrin viestissä 1966 sekä hopeaa 7,5 kilometrilä 1962 ja 5 kilometrillä 1964.
Koottavat huonekalut

Koottu IKEA:n kirjahylly
Koottavat huonekalut ovat tietynlaisia huonekaluja, jotka vaativat asiakkaan kokoonpanoa. Useat huonekalun palat pakataan pahvilaatikkoon, joka sisältää myös ohjeet ja tarvittavat työkalut huonekalun rakentamiseen.
Koottavat huonekalut ovat suosittuja hintatietoisten asiakkaiden keskuudessa. Halvan hintansa lisäksi koottavat huonekalut ovat yleensä helppoja rakentaa ja vaativat vain yksinkertaisten työkalujen käyttöä.
Kauppiaat hyötyvät koottavien huonekalujen myynnistä säästämällä rakentamis- ja säilytyskustannuksissa. Koska huonekaluja ei tarvitse koota tehtaalla, koottavat huonekalut maksavat myös kauppiaalle vähemmän. Näistä syistä koottavien huonekalujen myynti on yksi tehokkaimmista tavoista suorittaa kauppaa.
Koottavat huonekalut on yleensä paketoitu yhteen tai useampaan laatikkoon rakennussarjan muodossa. Rakennussarja voi sisältää levymäisiä osia, metallisia ja muovisia heloja osien kiinnitykseen sekä muita kokoamiseen tarvittavia paloja.
Historia

Koottavilla huonekaluilla on pitkä historia. The New American Cyclopaedia vuodelta 1859 listasi koottavat huonekalut ”amerikkalaiseksi keksinnöksi” vedoten helppoon kuljettamiseen. Vuoden 1878 Yhdysvaltain patentti määrittelee koottavat huonekalut näin: ”Keksintö liittyy niiden huonekalujen luokkaan, jotka on rakennettu niin, että sen voi pakata ja kuljettaa osissa ja laittaa yhteen sekä taitavien että taitamattomien ihmisten toimesta.”
Käyttö

Koottavia huonekaluja voi käyttää useaan eri käyttötarkoitukseen:
olohuoneen kalusteet
kirjahyllyt
pöydät
sängyt
ulkokalusteet
keinut
keittiökalusteet
vaatekaapit
Krško

| Krško |
| --- | --- |
 Krško
Valtio:   Slovenia
NUTS 2 -aluejako:  Itä-Slovenia
Perinteinen alue:  Dolenjska, Štajerska
Tilastollinen alue:  Posavska
Pinta-ala:  
 – Kokonaispinta-ala:  6 km²
Väkiluku (2021):  6 778
 – Väestötiheys:  1 130 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Krško on kaupunki Sloveniassa, joka sijaitsee Posavskan tilastollisella alueella, Itä-Sloveniassa. Perinteisessä aluejaossa kaupunki kuuluu Dolenjskaan ja Štajerskaan. Kaupungissa asuu 6 778 asukasta, ja sen pinta-ala on kuusi neliökilometriä. Kaupunkiin perustettiin vuonna 1984 Krškon ydinvoimala. Kaupunki on Krškon kunnan keskuspaikka.
Kaupungin keskustaa
Krškon rautatieasema
Lienchiangin piirikunta

| Lienchiang 連江縣 |
| --- | --- |

 Lippu:  Vaakuna
 Sijainti kartalla
Valtio:   Taiwan
Hallinto:  
 – hallinnollinen keskus:  Nangan
 – Piirikunnanjohtaja:  Wang Chung-ming (KMT)
Pinta-ala:  29,60 km²
Väkiluku (2020):  13 279
 
Verkkosivu
Lienchiangin piirikunta (kiin.: 連江縣; pinyin: Liánjiāng Xiàn; Pe̍h-ōe-jī: Liân-kang-koān) on Kiinan tasavaltaan, eli Taiwaniin, kuuluva piirikunta. Sen hallinnollinen keskus on Nangan. Piirikunta sijaitsee Taiwaninsalmessa noin 200 kilometriä Taiwanin pääsaaresta luoteeseen.
Maantiede

Vaikka piirikunnan virallinen nimi onkin Lienchiang, siitä voidaan käyttää myös nimeä Matsu (kiin.: 馬祖列島; pinyin: Mǎzǔ Lièdǎo; Pe̍h-ōe-jī: Má-chó͘ Lia̍t-tó), koska piirikunta koostuu yksinomaan Matsun saaristosta. Nimi Matsu tulee kiinalaisesta merenjumalattaren Mazun nimestä. Vuonna 2003 piirikunnan valtuusto harkitsi piirikunnan nimen vaihtamista Matsun piirikunnaksi, koska myös Kiinassa on samanniminen piirikunta. Osa asukkaista kuitenkin vastusti muutosta.
Piirikunnan maapinta-ala on 29,9 km2. Matsun saaristoon kuuluu 19 saarta, ja niistä suurimmat ovat Nangan, Dongju, Xiju, Beigan ja Dongyin. Saaret ovat suurimmalta osin vuoristoisia, ja niiden maaperä on magmakiveä. Saariston korkein kohta on Beiganin saarella sijaitseva vuori, joka on 294 metriä korkea. Ilmasto on subtrooppinen. Helmikuussa keskimääräinen lämpötila on noin 10 °C ja elokuussa noin 29 °C. Vuosittainen sadanta on noin 1 100 millimetriä. Merkittävin elinkeino on kalastus, mutta saarilla kasvatetaan jonkin verran vihanneksia ja karjaa. Juomavettä saadaan kaivoista ja reservaateista.
Historia

Ensimmäiset kirjalliset merkinnät pysyvästä asustuksesta ovat peräisin hieman ennen Yuan-dynastian (1271–1368) alkua. Saaret olivat monesti välietappi Fujianin alueelta muuttavilla han-kiinalaisille, joiden lopullinen määränpää on Taiwanin pääsaari. Väkiluku oli korkeimmillaan vuonna 1971, kun saavutettiin 17 000 raja.
Kiinan tasavallan hallituksen vetäydyttyä Taiwaniin sisällissodan päätteeksi, Matsun saaret toimivat ensimmäisenä puolustuslinjana, joten sinne rakennettiin bunkkereita ja juoksuhautoja. Myöhemmin armeijan läsnäoloa saarilla vähennettiin, mikä vaikutti negatiivisesti alueen talouteen. Tähän saatiin helpotusta, kun Manner-Kiinan ja Taiwanin välit alkoivat pikkuhiljaa normalisoitua ja saarelle saapui turisteja Manner-Kiinasta.
Väestö ja kulttuuri

Piirikunnan perinteiseen keittiöön kuuluu paljon kalaa ja mereneläviä. Joitain perinteisiä ruokalajeja ovat ankeriaat, kalapyörykät, kalanuudelit. Lisäksi saarilla tuotetaan kaolaing-likööriä ja ns. Matsun vanhaa viiniä, jota juomisen lisäksi käytetään myös ruuanlaitossa.
Piirikunnan ylivoimaisesti suurin kaupunki on Nangan, jonka asukasluku oli vuonna 2020 arviolta 7 600, mikä oli yli puolet kaikista Lienchiangin asukkaista (13 279 asukasta). Paikallinen murre eroaa melko paljon muista taiwanin kielen murteista.
Elokuvapalkinto, joka toisinaan tunnetaan ns. Aasian Oscarina, Kultainen hevonen (kiin.: 金馬; pinyin: Jīnmǎ) on nimetty Matsun mukaan: palkinnon nimen jälkimmäinen merkki viittaa Matsuhun ja ensimmäinen Kinmeniin. Palkinnon nimeämisen taustalla oli nationalistinen halu inspiroida elokuva-alaa työskentelemään kansakunnan puolesta, niin kuin nämä kaksi eturintamalla sijaitsevaa saariryhmää.
Hallinto

Piirikunnan tason valtuusto koostuu yhdeksästä valtuutetusta, jotka valitaan vaaleilla neljäksi vuodeksi. Oma valtuusto Lienchiangin piirikunnalle perustettiin vuonna 1994, ja siellä on kiintiöityjä paikkoja naisille.
Toimeenpanevaa valtaa piirikunnassa käyttää piirikunnanjohtaja. Nykyisenä piirikunnanjohtajana toimii Kuomintangia edustava Wang Chung-ming, joka valittiin tehtävään vuonna 2022. Vuosina 2014–2022 piirikunnanjohtajana toimi Liu Cheng-ying.
Aiheesta muualla

Kuvia tai muita tiedostoja aiheesta Lienchiangin piirikunta Wikimedia Commonsissa
Piirikunnan verkkosivut (englanniksi)
Saariston kartta
Koiranelämää (romaani)

| Koiranelämää> Roughing It |
| --- | --- |

Alkuperäisteos
Kirjailija:  Mark Twain
Kieli:  englanti
Genre:  matkakertomus
Kustantaja:  American Publishing Company
Julkaistu:  1872
Sivumäärä:  608
Suomennos
Suomentaja:  Olli Nuorto
Kustantaja:  WSOY
Sivumäärä:  503

Löydä lisää kirjojaKirjallisuuden teemasivulta
Koiranelämää (Roughing It) on Mark Twainin puoliomaelämäkerrallinen romaani, joka julkaistiin 1872. Kirja on humoristiseen sävyyn kirjoitettu matkakertomus, jossa kuvaillaan Yhdysvaltain länsiosia ja Tyynenmeren saaria.
Romaanin kertoja on kokematon itärannikon asukki, joka matkustelee postivaunujen kyydissä ja tutustuu Yhdysvaltain rajaseutuun ja sen elämäntapaan. Matkojensa aikana kertoja elättää itsensä lehtimiehenä, malminetsijänä ja luennoitsijana. Paikalliset kuvataan eksentrisinä karikatyyreinä ja rajaseudun yhteiskunta rajuna ja arvaamattomana.
Koiran välilevytyrä

Koiran välilevytyrä eli mäyräkoirahalvaus on etenkin lyhytjalkaisilla koirilla esiintyvä perinnöllinen sairaus, jossa selkärangan välilevymassa pullistuu selkäydinkanavaan aiheuttaen selkäytimeen painevaurioita.
Oireena on voimakas selkäkipu, muut kipukohtaukset, takajalkojen heikentyneestä asento-tuntoaistista johtuvat asentovirheet tai takaraajojen halvaantuminen, haluttomuus portaissa liikkumiseen tai hyppimiseen, selkä köyryssä seisominen tai valittaminen syliin otettaessa. Välilevytyrää hoidetaan lievissä tapauksissa levolla ja vakavissa leikkauksella. Kipuja lievitetään tulehduskipulääkkeillä; tai kortisonilla, jos loukkaantumisesta on korkeintaan 8 tuntia.
Tyrän kehittyminen johtuu ruston kasvuhäiriöstä, joka on usein tarkoituksella jalostettu ominaisuus, koska se aiheuttaa koiralle matalat jalat. Kasvuhäiriön takia selkänikamien välilevyt rappeutuvat eli rustottuvat ja kalkkeutuvat jo nuorena. Rappeutunut välilevy on erittäin altis vaurioitumiselle ja siten tyrälle.
Eniten välilevytyrää esiintyy mäyräkoirilla, joista joka viides on sairas.
Välilevytyrää esiintyy myös ihmisellä.
Kirjallisuusvuosi 1843

Kirjallisuusvuosi 1843 käsittelee vuoden 1843 tärkeitä kirjallisuuden tapahtumia, uutisia ja julkistuksia.
Tapahtumia

Englantilainen matemaatikko Ada Lovelace esitteli Charles Babbagelle käsikirjoituksensa differenssikoneen tai analyyttisen koneen periaatteesta. Teksti oli laajennettu käännös Luigi Federico Menabrean italiankielisestä tutkielmasta.
Säveltäjä Richard Wagnerin ooppera Der fliegende Holländer (Lentävä hollantilainen) kantaesitettiin.
Julkaisuja

Hans Christian Andersen – Den grimme ælling (suom. Ruma ankanpoikanen)
Charles Dickens – Joulukertomus
Hans Christian Andersen – Nye Eventyr
Søren Kierkegaard – Enten – Eller
Søren Kierkegaard – Pelko ja vavistus
Sophie von Knorring – Torparen och hans omgifning
Gustaf Henrik Mellin – Bilder ur lifvet. Från Finland
John Stuart Mill – A System of Logic
Kirjallisuusvuosi 1846

Kirjallisuusvuosi 1846 käsittelee vuoden 1846 tärkeitä kirjallisuuden tapahtumia, uutisia ja julkistuksia.
Tapahtumia

Neljä sanomalehteä perusti New Yorkissa yhteisen uutistoimiston nimeltä Associated Press.
J. L. Runeberg kirjoitti keväällä Maamme-laulun ensimmäisen version, jonka hän julkaisi vuonna 1847.
Suomessa otettiin käyttöön arvoleimaiset kirjekuoret eli ehiöt.
Julkaisuja

Charlotte, Emily ja Anne Brontë – Poems by Currer, Ellis, and Acton Bell
Honoré de Balzac – La cousine Bette (suom. Bette-serkku, 1956)
Charles Dickens – Dombey ja poika
Charles Dickens – The Battle of Life
Fjodor Dostojevski – Köyhää väkeä (erikoisromaani Бедные люди, Bednye Lyudi, suom. 1960)
Søren Kierkegaard – Päättävä epätieteellinen jälkikirjoitus
Edward Lear – Book of Nonsense
Rusien historia (Istorija rusov)
Koiranelämää

Koiranelämää tai Koiran elämää voi tarkoittaa ainakin seuraavia:
Koiranelämää (Roughing It), Mark Twainin matkakertomusromaani vuodelta 1872
Koiranelämää (A Dog’s Life), Charles Chaplinin lyhyt mykkäelokuva vuodelta 1918
Koiranelämää (Les Jules, chienne de vie...), ranskalainen piirrossarja vuosilta 1996–1998
Koiranelämää (Was ist schon ein Hundeleben?),  Thomas Brezinan 7 tassua ja Penny -kirjasarjan ensimmäinen osa
Koiran elämää (Dog's Life), videopeli vuodelta 2003
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koiranelämää”, voi hakea sivunnimihaulla, laajalla sivunnimihaulla tai tekstihaulla.
Kirjallisuusvuosi 1847

Kirjallisuusvuosi 1847 käsittelee vuoden 1847 tärkeitä kirjallisuuden tapahtumia, uutisia ja julkistuksia.
Tapahtumia

United Shakespeare Company osti William Shakespearen talon Stratford-upon-Avonissa Englannissa
Kirjailija Dmitri Grigorovitš kuvaili teoksessaan Anton Goremyka ensi kerran venäläisessä kirjallisuudessa realistisesti rahvaan alimman kerroksen jokapäiväistä elämää. Teos vaikutti maan maaorjuuden lakkauttamiseen (1861).
Julkaisuja

Honoré de Balzac – Splendeur et misères des courtisanes (suom. Kurtisaanien loisto ja kurjuus, 1991)
Honoré de Balzac – Le cousin Pons (suom. Pons serkku, 1955)
Anne Brontë – Agnes kotiopettajatar
Emily Brontë – Humiseva harju
Charlotte Brontë – Jane Eyre (suom. Kotiopettajattaren romaani)
Alexandre Dumas – Muskettisoturien viimeiset urotyöt
János Garay – Az Árpádok (unkarilainen runoelma)
Jacques Jasmin – Lous dus frays bessous (oksitaaninkielinen runoteos)
Sheridan Le Fanu – The Fortunes of Colonel Torlogh O'Brien
William Makepeace Thackeray – Vanity fair: A novel without a hero (alkuosa, suom. Turhuuden turuilla: Romaani vailla sankaria, 1955)
Koutsopódi

| Koutsopódi Κουτσοπόδι |
| --- | --- |
 Kunnallisyksikön sijainti
 Koutsopódi
 Koordinaatit: 37°41′07″N, 22°42′43″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Árgos-Mykínes
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  410204
Väkiluku (2011):  3 272
 – Kylä­yhdys­kunta:  2 177
 – Kylä:  1 857
Aikavyöhyke:  UTC+2
 – Kesäaika:  UTC+3
Rekisterikilpi:  AP
Infobox OKVirheellinen NIMI-arvo: 
Koutsopódi (kreik. Κουτσοπόδι; myös Kutsopódi; kath.kreik. Κουτσοπόδιον, Koutsopódion) on Kreikan kylä sekä samanniminen Árgos-Mykíneen kunnan kunnallisyksikkö (Δημοτική Ενότητα Κουτσοποδίου, Dimotikí Enótita Koutsopodíou) ja entinen itsenäinen kunta. Se sijaitsee Argoliin alueyksikössä Peloponnesoksen alueella. Koko kunnallisyksikön väkiluku on 3 272 ja varsinaisen Koutsopódin kylän väkiluku 1 857 (vuonna 2011).
Koutsopódi on vanhan Mysias-nimisen alueen keskus. Antiikin aikana siellä oli Demeterin pyhäkkö. Nykyisin samalla paikalla on Vapahtajan kirkastumisen (Metamórfosi Sotíros) kirkko. Koutsopódi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Árgos-Mykíneen kunnaksi yhdessä Achladókampoksen, Aléan, Árgoksen, Lérnan, Lýrkeian, Mykíneen ja Néa Kíoksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Koutsopódin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Koutsopódi | Aerodrómio | 111 |
| Koutsopódi | Agía Aikateríni | 49 |
| Koutsopódi | Koutsopódi | 1 857 |
| Koutsopódi | Panórama | 137 |
| Koutsopódi | Sýnoro | 23 |
| Malantréni | Malantréni | 498 |
| Schinochóri | Chélmis | 0 |
| Schinochóri | Schinochóri | 305 |
| Vroústi | Chantákia | 33 |
| Vroústi | Stathaíika | 240 |
| Vroústi | Vroústi | 19 |
Yhteensä: 3 272
Libertà!

| Libertà! Al Bano & Romina Power |
| --- | --- | --- |

Studioalbumin tiedot
 Äänitetty : 1987
 Julkaistu: 1987
 Tuottaja(t): Little Big Horn Al Camarro
 Tyylilaji: Iskelmä
 Kesto: 41.18
 Levy-yhtiö: WEA
Al Bano & Romina Powerin muut julkaisut
| Sempre sempre 1986 | Libertà! 1987 | Fragile 1988 |
Libertà! on italialaisduo Al Bano & Romina Powerin studioalbumi vuodelta 1987. Levyn avausraita ja nimikappale Libertà ("Vapaus") on julkaistu myöhemmin useilla kokoelmilla. Niin ikään sävelmät Ma il cuore no ("Mutta sydän sanoo ei"),  Makassar ja Quando si ama ("Kun rakastaa") on julkaistu eräillä kokoelmilla. CD:n kansivihkossa on laulujen alkuperäissanoitukset ja myös niiden käännökset saksaksi. Libertà! on julkaistu myös vinyylilevynä.
Tematiikka

Libertà-sävelmää ehdotti duolle alun perin Manfred Wodara pariskunnan ollessa Berliinissä kaupungin 750-vuotisjuhlassa kesäkuussa 1987. Sävelmästä julkaistiin uudelleenmiksattu versio vuonna 1990 albumilla Fotografia di un momento viittauksena Berliinin muurin murtumiseen. Sävelmällä Abbi fede laulaa Romina Powerin ohella pariskunnan vanhin tytär Ylenia Carrisi. I cigni di Balaka oli aikoinaan erinäisten plagiointioikeudenkäyntien syynä: Michael Jacksonin laulun Will You Be There sanottiin muistuttavan sitä melodialtaan. Libertà julkaistiin myös seitsemän tuuman vinyylisinglenä, b-puolella Incredibile appuntamento (BABY 2481797). Kappaleesta on tehty myös suomenkielinen versio nimeltään Haavemaa, sanoittajana Turkka Mali. Sävelmän tulkitsi Marion albumillaan Nuo silmät (BBCD 1114) vuonna 1994.
Libertà!-albumilla on otettu etäisyyttä romanttisen rakkauden ympärillä pyörivään "amore mio" -lyriikkaan. Libertà-sävelmä kertoo taistelusta yhteiskunnallisen vapauden puolesta. Ma il cuore no -sävelmän aiheena on erilaiset yhteiskunnan epäkohdat, kuten saastuminen ("Chi sta inquinando le acque dei fiumi?"), rotuviha ("Chi sta sparando per ragioni di pelle?") ja prostituutio ("Chi ti propone di vendere amore?"). Le mie radici käsittelee kriittisesti urbanisoitumista. Makassar jatkaa aurinkoisista ja lämpimistä maailmankolkista kertovaa duurivoittoista iskelmäperinnettä. Abbi fede on äidin ja tyttären kinastelua. Tytär kysyy: "Ma perché non mi lasci dormire la domenica fin chè mi pare?", äiti vastaa: "Questa casa si deve pulire ed è giusto che devi aiutare." ("Miksen saa nukkua sunnuntaina niin pitkään kuin huvittaa?", "Tämä talo pitää siivota ja sinun pitää auttaa siinä.")
Kappaleet

Libertà (4:18)
Springbock, Horn/Molco, Power, Pallavicini - Hanseatic Musikverlag/Pilatus Music
Ma il cuore no (4:01)
Camarro, Horn/Power, Molco, Pallavicini - Hanseatic Musikverlag
Le mie radici (4:27)
Carrisi/Power, Molco - Musik Unserer Zeit/Blue Team
Notte a Cerano (4:12) Albano Carrisi
Carrisi - Musik Unserer Zeit/Blue Team
Nel mondo (3:54)
Power/Carrisi - Musik Unserer Zeit/Blue Team
Makassar (3:51)
Camarro, Horn/Power, Carrisi - Hanseatic Musikverlag/Musik Unserer Zeit/Blue Team
Incredibile appuntamento (4:48) Albano Carrisi
Carrisi/Carrisi, Molco
Quando si ama (3:53)
Carrisi/Power - Musik Unserer Zeit/Blue Team
Abbi fede (3:25) Romina Power & Ylenia Carrisi
Carrisi/Power - Musik Unserer Zeit/Blue Team/Felicità
I cigni di Balaka (4:09)
Carrisi/Molco, Carrisi - Musik Unserer Zeit/Blue Team
Tekijät

Rummut: Werner Schmidt, Martin Langer
Kosketinsoittimet: Arnel B. Cosca, Claus Robert Kruse
Basso: Heiner Malecha
Kitarat: Wesley Plass, Nils Tuxen
Taustakuoro: Angelika Henschen, Brigitte Dunklau, Little Big Horn, Freya & Bernd Wippich, Heiko Effertz
Nauhoituspaikat: Chameleon Studios, Hampuri ja Union Studios, München
Lähteet ja viitteet

Libertà- ja Fotografia di un momento -CD-albumien kansivihkot
↑  https://web.archive.org/web/20080305180637/http://www.hawaii.edu/lilo/0907/content/synthesis/michael_jackson.php
↑  http://vinylmerchant.musicstack.com/seller.cgi?seller=55086&genre=ITALIAN+ARTISTS&media=%5Bvanhentunut+linkki%5D
Aiheesta muualla

Albanocarrisi.com (Arkistoitu – Internet Archive)
Discogs.com
Kirjallisuusvuosi 1842

Kirjallisuusvuosi 1842 käsittelee vuoden 1842 tärkeitä kirjallisuuden tapahtumia, uutisia ja julkistuksia.
Tapahtumia

Julius Springer perusti 10. maaliskuuta Berliiniin kirjakaupan. Siitä kehittyi suuryritys Springer Science Business Media.
Henrik Cajander otti 3. marraskuuta Turussa Suomen ensimmäisen valokuvan (dagerrotypia).
Pelikorttien veron takia piti Suomessa vuodesta 1842 joka pakassa olla yhdessä kortissa veroleima. Säännös oli voimassa vuoteen 1983.
Ensimmäinen kuvitettu sanomalehti London Illustrated News alkoi ilmestyä.
Julkaisuja

Frances Burney – The Journals and Letters of Fanny Burney (1791-1840) (postuumi)
Charles Dickens – American Notes
Nikolai Gogol – Kuolleet sielut
Alessandro Manzoni – I promessi sposi (suom. Kihlautuneet, 1909)
J. V. Snellman – Läran om staten
Koiranen

Koiranen on suomalainen sukunimi. Tunnettuja Koirasia:
Juha Koiranen (s. 1968), elokuvaohjaaja ja -käsikirjoittaja
Juho Koiranen (1979–2004), pelimanni ja säveltäjä
Marko Koiranen, tallipäällikkö
Vilho Koiranen (1932–2011), suurlähettiläs ja päätoimittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Luettelo 50 tärkeimmästä koripallovaikuttajasta Euroliigassa

Tämä on luettelo viidestäkymmenestä tärkeimmästä koripallovaikuttajasta Euroliigassa. Vuonna 2008 Euroliigassa juhlittiin sarjan viisikymmenvuotista historiaa, jolloin haluttiin palkita sarjan historian parhaimpia pelaajia. Madridin Palacio de Deportes de la Comunidad de Madridissa järjestetyssä tapahtumassa palkittiin 35 pelaajaa, 10 valmentajaa ja 5 tuomaria. Valinnat teki erityinen komitea, jota johti Borislav Stanković. Muita ryhmään kuuluneita olivat ULEB-liiton johtaja Eduardo Portela, pelaajia edustaneet Sergei Belov ja Dino Meneghin, sekä valmentajia edustaneet Lolo Sainz ja Dan Peterson. Lisäksi mukana olivat Maccabi Tel Avivin presidentti Shimon Mizrahi, tuomari Costas Rigas sekä Jean-Luc Thomas, joka edusti sanomalehti L'Equipeta. Paikalla olivat kaikki lukuun ottamatta Belovia, joka oli kuitenkin jo sanonut mielipiteensä valinnoista aikaisemmin. Ryhmä valitsi pelaajat listasta, johon he olivat aikaisemmin jo keränneet nimiä. Lisäksi listassa oli yleisön ehdotuksia.